Водеща фигура и основател е Филип Солерс. Възникването на списанието се свързва с трайния успех на литературното течение 'нов роман' както и с възхода на френския структурализъм. По замисъл изданието е скъсвало и с политическата ангажираност, присъща на предходните десетилетия, но след събитията от май 1968, то на свой ред добива политическа ориентация. В средата на 70-те години Тел Кел официално се дистанцира от идеите за културна революция и маоистките възгледи. В 1980 г. редакторите вземат решение да напуснат издателството "Сьой", но тъй като то не отстъпва правата над заглавието, списанието е наследено от "L'Infini" („Незавършеното“ или „Безкрайното“).